Ravggon

Ravggon lea vuohčulaš álbmotrock-joavku, mii ráhkada sámegiel musihkka. Joavkkus leaba mielde SomBy-joavkku miellahtut oappáguovttos Milla Pulska (lávlu) ja Unna-Maari Pulska (keyboard). Ravggon-joavkku vuođđudeigga Milla Pulska ja Matti Naakka (gitára) 2012 loahpageahčen. Joavkku vuosttaš konsearta lei Sajosis 2013 juovlamánus. Vuosttaš single "In dárbbat appelsiinnaid ilmmai njukčamánus 2015. Dasa ráhkaduvvui maiddái musihkavideo. 2015 Ravggon serve Sámi Grand Prix-lávlungilvui Guovdageainnus mas sii šadde goalmmádin. Sii almmustahte vuosttaš skearru Ráji ravddas 2016 geasset. 

Lávlagiid lea čállán Milla Pulska, gii maiddái čálii moadde teavstta SomBy-joavkkus. Son dadjá ahte Ravggona lyrihkain "guorahallojuvvojit dálá máilmmi jallavuođat ja olmmošvuođa ruojusvuođat, seammás mieiggastuvvo ruohttasiidda ja lundui, main oažžu fámuid"http://avvir.no/magasiidna/2016/07/ravggon-odda-cd-skearruin.  

 Joavku 
Milla Pulska - lávlu
Unna-Maari Pulska - keyboard
Matti Naakka - gitára
Erno Karjalainen - bássa
Panu Klemettilä - perkušuvdna

 Gáldut 
http://www.tuuparecords.fi/ravggon
http://www.ravggon.com/about
http://sverigesradio.se/sida/artikel.aspx?programid=2327&artikel=6435783
http://avvir.no/magasiidna/2016/07/ravggon-odda-cd-skearruin

Kategoriija:Álbmotrock
Kategoriija:Sámemusihkka